PRIJEDLOG UGOVORA 


Društvo za oblikovanje održivog razvoja, Slavka Batušića 7, 10090 Zagreb, OIB: 19904220725, koje zastupa izvršna direktorica Miljenka Kuhar (u daljnjem tekstu: Naručitelj) 
i 
__________________________, _____________________, OIB: ____________________, kojeg 

zastupa ____________________ (u daljnjem tekstu Izvršitelj), 

sklopili su dana __________________ sljedeći: 

UGOVOR
o nabavi usluga identifikacije, klasifikacije i preliminarne procjene potencijala ponovne uporabe praznih i podiskorištenih zgrada, stanova i drugih prostora na području Grada Zagreba u sklopu projekta „Nevidljive zgrade – Prenamjena napuštenih prostora za klimatski neutralnu budućnost”

PREDMET UGOVORA

Članak 1.

(1) Ugovorne strane suglasno utvrđuju da su predmet Ugovora sljedeće usluge:
· priprema i dostava početnog izvješća;
· identifikacija i dokumentiranje praznih i podiskorištenih zgrada, stanova i drugih prostora na području Grada Zagreba te izrada baze podataka;
· klasifikacija identificiranih nekretnina i preliminarna procjena izvedivosti ponovne uporabe odabranih nekretnina za priuštivo stanovanje;
· izrada i dostava završnog izvješća, završne baze podataka i popisa prioritetnih nekretnina.
(2) Ovaj Ugovor sklapa se na temelju provedenog postupka nabave usluga iz stavka 1. ovog članka u sklopu projekta „Nevidljive zgrade – Prenamjena napuštenih prostora za klimatski neutralnu budućnost”, broj Ugovora: 81322838, broj obrade projekta: 23.9264.5-002.35, na način određen u Pozivu na dostavu ponuda i Ponudi Izvršitelja br. xxx (u daljnjem tekstu: Ponuda) od dd.mm.yyyy., koja je zaprimljena poštom dd.mm.yyyy., kao dio predmetnog postupka, a koja je sastavni dio ovog Ugovora.


CIJENA

Članak 2.

(1) Cijena ponude iz članka 1. ovog Ugovora iznosi ______ EUR (slovima: ___) i uključuje porez na dodanu vrijednost obračunat po stopi od 25%. 

(2) Ugovorne strane suglasno utvrđuju da je ugovorena cijena iz stavka 1. ovoga članka fiksna i nepromjenjiva za vrijeme važenja ovog Ugovora.





OBVEZE IZVRŠITELJA

Članak 3.

(1) Izvršitelj se obvezuje Naručitelju pružiti uslugu identifikacije, klasifikacije i preliminarne procjene potencijala ponovne uporabe praznih i podiskorištenih zgrada, stanova i drugih prostora na području Grada Zagreba u sklopu projekta „Nevidljive zgrade” na način propisan u Pozivu na dostavu ponuda i u skladu s Ponudom Izvršitelja.

(2) Obveza Izvršitelja iz članka 1. ovog Ugovora posebno obuhvaća:

1. izraditi i dostaviti početno izvješće, uključujući završnu metodologiju, plan rada i vremenski plan, predloženu strukturu baze podataka, izvore podataka koji će se pregledati, pristup uključivanju dionika i/ili terenskoj provjeri te ključne rizike ili ograničenja;

2. prikupiti, pregledati i obraditi relevantne podatke te izraditi nacrt georeferencirane baze podataka o praznim i podiskorištenim zgradama, stanovima i drugim prostorima u definiranom području obuhvata;

3. klasificirati identificirane nekretnine, provesti preliminarnu procjenu izvedivosti za odabrane visokopotencijalne nekretnine te izraditi nacrt popisa prioritetnih nekretnina;

4. izraditi i dostaviti završno izvješće, završnu validiranu bazu podataka, završni popis prioritetnih nekretnina, preporuke, predložene sljedeće korake i vizualne prikaze ključnih nalaza.


ROKOVI IZVRŠENJA

Članak 4.

(1) Krajnji rok za izvršenje ugovorne obveze iz članka 1. ovog Ugovora je: 

	
	Rok
	Rezultat
	Minimalni sadržaj

	Ad1
	30. listopada 2026.
	Dostavljeno početno izvješće.
	Početno izvješće mora sadržavati završnu metodologiju, plan rada i vremenski plan, predloženu strukturu baze podataka, izvore podataka koji će se pregledati, pristup uključivanju dionika i/ili terenskoj provjeri te ključne rizike ili ograničenja.

	Ad2
	15. siječnja 2027.
	Dostavljena nacrt baze podataka i međufazno izvješće o napretku
	Nacrt georeferencirane baze podataka mora sadržavati dostupne atribute nekretnina, izvore podataka, indikatore praznosti ili podiskorištenosti i razine pouzdanosti, uz kratko pisano izvješće o napretku, međufazni pregled baze podataka i/ili zapisnik koordinacijskog sastanka.

	Ad3
	12. veljače 2027.
	Dostavljeni nacrti klasifikacije i preliminarne procjene izvedivosti.
	Nacrti moraju sadržavati primijenjenu ili dorađenu metodologiju klasifikacije, nacrt rezultata klasifikacije, nalaze preliminarne procjene izvedivosti i nacrt popisa prioritetnih nekretnina s kriterijima i obrazloženjem odabira visokopotencijalnih nekretnina.

	Ad4
	10. ožujka 2027.
	Dostavljen nacrt završnog izvješća i nacrti završnih isporučevina.
	Nacrt završnog paketa mora sadržavati nacrt završnog izvješća, ažurirani nacrt baze podataka, nacrt izvješća o preliminarnoj procjeni izvedivosti, nacrt popisa prioritetnih nekretnina, nacrt preporuka, predložene sljedeće korake i nacrte vizualnih prikaza ključnih nalaza.

	Ad5
	31. ožujka 2027.
	Dostavljeno završno izvješće i završni rezultati.
	Završni rezultati uključuju završnu validiranu bazu podataka, izvješće o preliminarnoj procjeni izvedivosti, završni popis prioritetnih nekretnina, ključne pravne, planske, tehničke, vlasničke, energetske i provedbene prepreke, preporuke, predložene sljedeće korake i vizualne prikaze ključnih nalaza.




OBVEZE NARUČITELJA

Članak 5.

(1) Naručitelj se obvezuje Izvršitelju, nakon urednog izvršenja svih obveza iz članka 3. stavka 2. točaka 1) do 4) ovog Ugovora, izvršiti plaćanje najkasnije u roku od 30 (trideset) dana od datuma fakturiranja i po ovjerenom računu, odnosno u najkraćem roku u skladu s proračunskim načinom plaćanja, i to:
· 20% ugovorene cijene iz članka 2. stavak 1. nakon predaje i prihvaćanja Početnog izvješća (Ad1);
· 40% ugovorene cijene iz članka 2. stavak 1. nakon predaje i prihvaćanja Nacrta baze podataka i međufaznog izvješća (Ad2);
· 40% ugovorene cijene iz članka 2. stavak 1. nakon urednog izvršenja svih preostalih obveza, prihvaćanja Završnog izvješća (Ad3, Ad4 i Ad5) te potvrde Naručitelja.

(2) Plaćanje će se izvršiti na račun Izvršitelja IBAN: _________, otvoren kod ___________.

(3) Naručitelj ima pravo od Izvršitelja zahtijevati otklanjanje nedostataka uočenih u rezultatima pružanja usluge u roku od 7 dana od dostave isporučenih rezultata. 
(4) U slučaju da je Naručitelj od Izvršitelja zatražio otklanjanje nedostataka u rezultatima pružanja usluge, isti trebaju biti otklonjeni u roku od maksimalno 15 dana, a rok za plaćanje teče od datuma kad Naručitelj odobri rezultate koji se smatraju konačnim.




AUTORSKA PRAVA

Članak 6.

(1) Naručitelj je vlasnik rezultata usluge, uključujući bazu podataka, izvješća, metodologiju i sve prateće materijale, te ih Izvršitelj bez pisanog odobrenja Naručitelja ne može distribuirati trećoj strani ili koristiti za druge svrhe osim ovog projekta.

(2) Izvršitelj ne može prenijeti ovaj ugovor na treću stranu bez pisane suglasnosti Naručitelja.

(3) Izvršitelj ne može svoje potraživanje iz ovog Ugovora ustupiti trećoj strani bez pisane suglasnosti Naručitelja.

(4) Pisana suglasnost iz stavaka 1., 2. i 3. ovoga članka mora biti potpisana od strane osobe ovlaštene za zastupanje Naručitelja ili Izvršitelja.


ČUVANJE PODATAKA

Članak 7.

(1) Kod prikupljanja podataka, Izvršitelj je obvezan djelovati u skladu sa svim primjenjivim zakonima i propisima vezanim uz zaštitu podataka i u tu svrhu je dužan, putem ugovora o radu, internih propisa ili na bilo koji drugi pravno prihvatljiv način, obvezati svoje radnike, suradnike i pomoćnike na povjerljivost podataka i informacija koje smatra povjerljivim, osobito, osobnih podataka.
(2) Sukladno važećem europskom i nacionalnom zakonodavnom okviru o zaštiti osobnih podataka, obje ugovorne strane se obvezuju da će onemogućiti svako upravljanje i/ili raspolaganje osobnim podacima u svrhu različitu od svrhe izvršavanja obveza po osnovi ovog Ugovora, što uključuje i zabranu da se navedeni podaci daju na korištenje ili na drugi način čine dostupnima trećim osobama. Ugovorne strane suglasno utvrđuju da je osobni podatak odnosno obrada i/ili upravljanje i/ili raspolaganje osobnim podacima definirano u Uredbi o zaštiti pojedinaca u vezi s obradom osobnih podataka i o slobodnom kretanju takvih podataka (2016/679) i da se primjenjuje u svojoj ukupnosti i na ovaj ugovorni odnos.


KLAUZULA O POVLAČENJU

Članak 8.

(1) Ako Naručitelj odluči ne nastaviti s realizacijom dogovorene usluge nakon prihvaćanja Ponude, u skladu s člankom 1. ovog Ugovora, obavezan je platiti naknadu Izvršitelju, i to prema sljedećem pravilu: 
· ako odustane od provedbe usluge nakon prihvaćanja Ponude i/ili sklapanja Ugovora – 30% od iznosa navedenog u Ponudi.
 (2) U slučaju da su izvršena avansna plaćanja, ista će biti uračunata u naknadu u slučaju odustajanja Naručitelja.





JAMSTVO ZA UREDNO ISPUNJENJE UGOVORA 

Članak 9.

(1) Izvršitelj s kojim je sklopljen ugovor dužan je dostaviti jamstvo za uredno ispunjenje Ugovora (u izvorniku) za slučaj povrede ugovornih obveza u iznosu od 10% od cjelokupne vrijednosti Ugovora bez PDV-a. Navedeno jamstvo Izvršitelj je dužan dostaviti najkasnije u roku od 15 (petnaest) dana od dana potpisa Ugovora s rokom važenja 60 (šezdeset) dana nakon ugovorenog roka za završetak Ugovora.  
(2) Jamstvo za uredno ispunjenje Ugovora podnosi se u obliku neopozive bankarske garancije naplative „na prvi poziv“ i „bez prava prigovora“ ili uplatom novčanog pologa u iznosu 10% vrijednosti Ugovora bez PDV-a na žiro račun Naručitelja IBAN: HR9323600001503760596, s pozivom na broj: HR00 i opisom plaćanja: Jamstvo za uredno ispunjenje Ugovora. Po urednom izvršenju i isteku Ugovora, Naručitelj će u roku od 15 dana od dana isteka Ugovora u korist Izvršitelja izvršiti povrat jamstva za uredno izvršenje Ugovora.  


VIŠA SILA

Članak 10.

(1)	Ugovorne strane neće biti odgovorne za neizvršavanje bilo koje obveze iz ovog Ugovora, ukoliko je nemogućnost izvršenja rezultat događaja više sile – događaja izvan kontrole ugovornih strana i neovisnog od njihove volje, koji izravno utječe na izvršenje obveza iz ovog Ugovora i čija pojava nije posljedica nepažnje, a koji se nije mogao predvidjeti niti izbjeći, pod uvjetom da je ugovorna strana pogođena događajem više sile o tome dostavila obavijest drugoj ugovornoj strani sukladno stavku 4. ovog članka.
(2)	Viša sila uključuje, ali nije ograničena samo na elementarne nepogode, ratno stanje, štrajk, embargo, restrikcije, pandemije.
(3)	U slučaju više sile, pogođena ugovorna strana će uložiti sve svoje napore kako bi ispunila svoje obveze iz ovog Ugovora.
(4)	Ugovorna strana pogođena događajem više sile dužna je o tome odmah, a najkasnije u roku od 48 (četrdesetosam) sati u pisanom obliku obavijestiti drugu ugovornu stranu, s naznakom uzroka i odgovarajućim dokazima o postojanju više sile. Ugovorne strane suglasno utvrđuju da u slučaju više sile čiji uzroci traju dulje od 30 (trideset) dana, Naručitelj zadržava pravo raskinuti ovaj Ugovor pisanom obaviješću s trenutnim učinkom.  


OPĆE I ZAVRŠNE ODREDBE

Članak 11.

(1) Sva prava i obveze ugovornih strana koje nisu regulirane odredbama ovog Ugovora uređuju se primjenom odredaba Zakona o obveznim odnosima (NN 35/05, 41/08, 125/11, 78/15, 29/18, 126/21, 114/22, 156/22, 155/23).
(2) Ugovorne strane suglasno utvrđuju da će sve eventualne sporove pokušati riješiti mirnim putem, u slučaju nemogućnosti postizanja mirnog rješenja spora Ugovorne strane ugovaraju mjesnu nadležnost stvarno nadležnog suda u Zagrebu.

Članak 12.

(1) Ovaj ugovor sastavljen je u 4 (četiri) istovjetna primjerka od kojih 2 (dva) primjerka zadržava Naručitelj, a 2 (dva) primjerka zadržava Izvršitelj.

(2) Ovaj Ugovor stupa na snagu danom potpisa obaju ugovornih strana.


U Zagrebu, ____________ 2026. 
           

                ZA NARUČITELJA:                                                        ZA IZVRŠITELJA:



                         	               
                                                                                                                                                                   
  ________________________________                               ____________________________
                                           

